text: Кампания "Бъди активен-помогни на Земята", посветена на Часът на Земята – 22 март » ОУ "Княз Борис I" Бургас
  ВРЪЗКА КЪМ УЕБСАЙТА НА ПРОЕКТА
  Дейност, подчинена на планираните проектни задачи е отбелязване на Часът на Земята, както в нашето училище, така и във всички партньорски училища. Работният екип за водене на проекта в нашето училище създаде единен план за всички партньорски училища за периода 22 март до 22 април, 2017 г. Мотивация за едномесечния период на кампанията бе да бъде отбелязан 22 март – Денята на водата и 22 април – Денят на Земята, като през този период да се изпълнят поредица от дейности и задачи в училищата. Планът беше със следната насоченост:
  Проучване за видове алтернативни източници за електоенергия и изработване на продукти – постери, презентация и т.н.;
  Инсталиране на енергоспестяващи лампи в дома и в училище;
  Акция "Час без телевизия и компютри";
  Отбелязване на "Часът на Земята" – най-масовата природозащитна инициатива в света:Изработване на информационни постери посветени на "Часът на Земята";Изработване на постери с правила за енергоспестяване;Изработване на стикери и баджове с логото или текст;Прожекции на видео и презентации;Изработване на постер "Обратно броене;
  Изграждане на фигура – символ "60+" от запалени свещи в училищния двор;
  Създаване на видео и галерия от снимки от мястото на събитието;
  Публикуване на информация във Фейсбук профила;
  Организиране на вечеря на свещи у дома.
  Намаляване температурата на отопляне с 10 С в училищната сграда за периода 22.03 – 23.04.2017 г.
  Изключване на осветлението в училищната сграда за определен период от време;
  Изпращане на информация в местната преса: изработване на училищен вестник на тема "Бъди активен – помогни на Земята";
  Изчисляване на спестената електроенергия при изключване на електроуреди в дома за 1 час;
  Организиране на среща-беседа с еколог;
  Видеото, създадено от г-жа Йонка Милева, представя участието на учениците от класовете, в които тя преподава и мотивира за включване в акции, опазващи нашата планета Земя.
  В кампанията се включиха и учениците от начален етап: II "г" клас – на г-жа Нели Бакърджиева, IV "д" клас – г-жа Елисавета Иванова, III "в" и IV "б" – с кл. ръководители г-жа Караиванова и г-жа Генова.